ᱤᱱᱰᱤᱭᱟᱱ ᱤᱱᱥᱴᱤᱴᱤᱭᱩᱰ ᱚᱯᱷ ᱴᱮᱠᱱᱚᱞᱚᱡᱤ ᱠᱷᱚᱲᱚᱜᱽᱯᱩᱨ

ᱤᱱᱰᱤᱭᱟᱱ ᱤᱱᱥᱴᱤᱴᱤᱭᱩᱰ ᱚᱯᱷ ᱴᱮᱠᱱᱚᱞᱚᱡᱤ ᱠᱷᱚᱲᱚᱜᱽᱯᱩᱨ (ᱟᱭ ᱟᱭ ᱴᱤ ᱠᱷᱚᱲᱚᱜᱽᱯᱩᱨ) ᱫᱚ ᱢᱤᱫ ᱥᱚᱨᱠᱟᱨᱤ ᱛᱷᱟᱹᱯᱱᱤᱛ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱠᱷᱚᱲᱚᱜᱽᱯᱩᱨ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱑᱙᱕᱑ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱫᱚ ᱯᱩᱭᱞᱩ ᱟᱭ ᱟᱭ ᱴᱤ ᱠᱚ ᱢᱩᱸᱫᱽ ᱨᱮ ᱞᱮᱠᱷᱟᱜ ᱠᱟᱱᱟ ᱟᱨ ᱡᱟᱹᱛᱤᱭᱟᱹᱨᱤ ᱞᱟᱹᱠᱛᱤᱭᱟᱱ ᱛᱷᱟᱹᱯᱱᱤᱛ ᱨᱮᱭᱟᱜ ᱩᱯᱨᱩᱢ ᱮ ᱧᱟᱢ ᱟᱠᱟᱫᱟ᱾ ᱒᱐᱑᱙ ᱥᱮᱨᱢᱟ ᱨᱮ ᱱᱚᱣᱟ ᱫᱚ ᱥᱤᱧᱚᱛ ᱥᱚᱨᱠᱟᱨ ᱤᱱᱥᱴᱤᱴᱤᱭᱩᱰ ᱚᱯᱷ ᱮᱢᱤᱢᱮᱱᱥ ᱨᱮᱭᱟᱜ ᱢᱟᱱᱚᱛ ᱮ ᱧᱟᱢ ᱟᱠᱟᱫᱟ᱾ ᱮᱛᱚᱦᱚᱵ ᱥᱮᱫ ᱱᱚᱣᱟ ᱛᱷᱟᱹᱯᱱᱤᱛ ᱫᱚ ᱑᱙᱔᱗ ᱥᱮᱨᱢᱟ ᱨᱮ ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ ᱫᱤᱥᱚᱢ ᱨᱮᱱ ᱤᱧᱡᱤᱱᱤᱭᱚᱨ ᱛᱟᱹᱞᱤᱢ ᱮᱢ ᱞᱟᱹᱜᱤᱫ ᱛᱷᱟᱯᱚᱱ ᱦᱩᱭ ᱞᱮᱱᱟ᱾ ᱢᱮᱱᱠᱷᱟᱱ, ᱚᱠᱛᱚ ᱯᱚᱞᱚᱢᱮᱱ ᱥᱟᱶᱛᱮ, ᱱᱚᱣᱟ ᱛᱷᱟᱹᱯᱱᱤᱛ ᱫᱚ ᱢᱮᱱᱮᱡᱽᱢᱮᱱᱴ, ᱟᱹᱱᱟᱹᱨᱤ, ᱟᱨᱠᱤᱴᱮᱠᱪᱟᱨ, ᱦᱤᱣᱢᱮᱱᱤᱴᱤᱥ ᱮᱢᱟᱱ ᱥᱟᱛᱟᱢ ᱪᱟᱞ ᱥᱟᱶᱛᱮ ᱟᱡᱟᱜ ᱯᱚᱲᱦᱚᱱ ᱫᱟᱲᱮᱭ ᱵᱟᱹᱲᱛᱤ ᱤᱫᱤ ᱟᱠᱟᱫᱟ᱾ ᱟᱭ ᱟᱭ ᱴᱤ ᱠᱷᱚᱲᱚᱜᱽᱯᱩᱨ ᱨᱮᱭᱟᱜ ᱢᱤᱫ ᱘.᱗ ᱪᱟᱹᱣᱠᱟᱹ ᱠᱤᱞᱳᱢᱤᱴᱟᱨ (᱒,᱑᱐᱐ ᱮᱠᱚᱨ) ᱠᱮᱢᱯᱟᱥ ᱢᱮᱱᱟᱜᱼᱟ ᱟᱨ ᱟᱢᱫᱟᱡᱽ ᱒᱒,᱐᱐᱐ ᱛᱟᱦᱮᱸᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱟᱜᱟᱢ ᱠᱮᱢᱯᱟᱥ ᱥᱟᱶᱛᱟ ᱟᱨ ᱪᱟᱪᱞᱟᱣ ᱯᱚᱲᱦᱚᱱ ᱯᱟᱹᱴᱷᱩᱣᱟᱹ ᱡᱤᱭᱚᱱ ᱢᱟᱨᱮ ᱯᱟᱹᱴᱷᱩᱣᱟᱹ ᱠᱚ ᱵᱟᱨᱦᱮ ᱡᱚᱱᱚᱲ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ ᱥᱟᱹᱠᱷᱹᱭᱟᱹᱛ